CELEX: 62021TN0654
Language: ro
Date: 2021-10-08 00:00:00
Title: Cauza T-654/21: Acțiune introdusă la 8 octombrie 2021 – Eurecna/Comisia

3.1.2022   
            
            
               RO
            
            
               Jurnalul Oficial al Uniunii Europene
            
            
               C 2/40
            
         
      Acțiune introdusă la 8 octombrie 2021 – Eurecna/Comisia
      (Cauza T-654/21)
      (2022/C 2/56)
      Limba de procedură: italiana
      
         Părțile
      
      
         Reclamantă: Eurecna SpA (Veneția, Italia) (reprezentant: R. Sciaudone, avocat)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea deciziei atacate;
               
            
                  —
               
               
                  obligarea Comisiei la prezentarea raportului Oficiului European de Luptă Antifraudă și a anexelor la acesta și
               
            
                  —
               
               
                  obligarea Comisiei la plata cheltuielilor de judecată aferente prezentei proceduri.
               
            
         Motivele și principalele argumente
      
      În susținerea acțiunii, reclamanta invocă cinci motive.
      
                  1.
               
               
                  Primul motiv, întemeiat pe încălcarea obligației de motivare.
                  
                              —
                           
                           
                              În această privință, reclamanta invocă caracterul incoerent și extrem de anormal al documentelor pe care se întemeiază decizia atacată, lipsa și incoerența motivării în legătură cu scrisoarea de suspendare din 25 iunie 2019, încălcarea obligației de motivare în legătură cu anchetele Oficiului European de Luptă Antifraudă și încălcarea obligației de motivare ca urmare a lipsei de precizie, a caracterului general și a absenței materiale a concluziilor Oficiului European de Luptă Antifraudă.
                           
                        
            
                  2.
               
               
                  Al doilea motiv, întemeiat pe încălcarea principiului bunei administrări și al diligenței în cadrul acțiunii administrative în ceea ce privește auditul efectuat de Ernst & Young.
               
            
                  3.
               
               
                  Al treilea motiv, întemeiat pe încălcarea dreptului la apărare în ceea ce privește auditul efectuat de Ernst & Young.
               
            
                  4.
               
               
                  Al patrulea motiv, întemeiat pe încălcarea principiului bunei administrări prin nerespectarea obligației de imparțialitate în acțiunea administrativă.
               
            
                  5.
               
               
                  Al cincilea motiv, întemeiat pe interpretarea eronată a contractului în raportul întocmit de Ernst & Young